Talampaya nationalpark ligger i La Rioja provinsen i den nordvestlige del af Argentina. Talampaya nationalpark blev grundlagt i 1975 og blev nationalpark i 1997. Sammen med den tilgrænsende Ischigualasto park blev den i 2000 optaget på UNESCOs Verdensarvsliste. Nationalparken dækker et areal på 215 000 hektar og i både denne og i Ischigualastol er der fundet en mængde forskellige fossiler af både pattedyr og dinosauruser.